Airbnb-turister skaber utryghed i etageejendomme\nUdlejning gennem Airbnb skaber utryghed blandt de øvrige beboere i etageejendomme. Det oplever to af Danmarks største ejendomsadministrationsselskaber, CEJ og DATEA. Ifølge administrationsselskaberne skal der mere fokus på, hvilke regler der gælder for korttidsudlejning.\nI perioden 1. december 2014 til 30. november 2015 delte 21.000 danske værter deres hjem gennem udlejningsportalen Airbnb, som bliver stadig mere populær. Men de mange turister er ikke lige populære blandt de øvrige beboere i de ejendomme, hvor udlejningen foregår. Både DATEA og CEJ har fået henvendelser fra bekymrede lejere, hvis dagligdag bliver forstyrret af de mange besøgende.\n”De lejere, der lige nu bliver afsløret i at udleje deres bolig uden tilladelse, finder vi typisk, fordi andre lejere retter henvendelse til os. Det gør de ikke for at sladre om deres naboer, men fordi de er utrygge ved, at opgangen ofte vrimler med personer, de ikke kender”, siger Anne Marie Oksen, administrerende direktør hos CEJ.\nFlemming B. Engelhardt, administrerende direktør hos DATEA, tilføjer:\n”Når man bor i en etageejendom, har man som regel en fornemmelse af, hvem der ellers bor i opgangen. Mange lejere bliver derfor generet, når nogle begynder at korttidsleje deres lejemål ud, så det får erhvervsmæssig karakter”, siger han.\nØkonomi var baseret på Airbnb\nDATEA blev for nylig gjort opmærksom på, at et stort og topmoderniseret lejemål i en af deres ejendomme i indre by i København blev brugt til korttidsudlejning via Airbnb til 2.000 kr./pr. nat. Det var til stor gene for de øvrige beboere, fordi der blev svinet både i opgangen og foran ejendommen.\nDATEA valgte at tage kontakt til lejeren, og gjorde vedkommende opmærksom på, at det ifølge lejeloven ikke er lovligt at korttidsudleje sit lejemål uden udlejers accept. Kort tid efter modtog administrationsselskabet en frivillig opsigelse, fordi lejeren havde baseret sin økonomi på indtægterne fra Airbnb, og derfor ikke længere havde råd til at bo i lejemålet. Istandsættelsen var dyr.\n”De mange besøg slider på lejemålet, som derfor kræver mere omfattende istandsættelse. Også regningen på forbrug stiger, jo flere mennesker der bruger lejemålet”, siger Flemming B. Engelhardt og tilføjer:\n”Problemet i denne og andre sager er tit, at lejerne ikke ved, at de står på gyngende grund, fordi de ikke overholder lejelovgivningen, og derfor risikerer at miste deres lejlighed. Samtidig går det ud over de øvrige lejere, der er utrygge og frustrerede over, at der flytter nye mennesker ind og ud i tide og utide,” siger han.\nDet er Anne Marie Oksen enig i.\n”Som sagerne står nu, er ejendommenes ejere og de øvrige beboere taberne i den sorte økonomi, og det groteske er, at lejerne specielt i lejemål i omkostningsbestemte ejendomme med lovbestemt og kunstig lav leje, tjener de fleste penge på Airbnb–udlejningen”, siger hun.\nLejer kan ende på gaden\nLejerne er i mange tilfælde ikke er klar over, at de gambler med deres lejemål, når de kaster sig ud i korttidsudlejninger. Mange har nemlig ikke fået undersøgt hos deres udlejer, om de i det hele taget må leje deres lejlighed ud. Og det må de ofte ikke.\n”Ønsker en beboer i en lejet bolig at korttidsudleje via eksempelvis Airbnb, kræver det altid udlejers accept. Giver udlejer denne accept, så kan lejer anvende Airbnb. Giver udlejer ikke sin accept, eller søger lejer ikke herom, så er udlejning via Airbnb altid ulovlig. Konsekvensen i sådanne situationer kan være opsigelse af lejemålet”, siger Torben Christensen, administrerende direktør for Ejendomsforeningen Danmark, og fortsætter:\n”Beboere i andels- og ejerlejligheder har oftere mulighed for at udleje via Airbnb, men de skal undersøge om deres forenings vedtægter giver mulighed for, at de må leje deres lejlighed ud. Og de skal endvidere være opmærksom på, at de ikke lejer deres bolig ud flere gange efter hinanden, flere gange over en kort årrække, eller lejer et værelse ud til turister løbende over hele sommeren. For gør de det, så begynder udlejningen at få karakter af erhvervsudlejning, og det må man ikke i en bolig. Igen kan det føre til, at de mister deres bolig”, siger han.\nTorben Christensen finder det vigtigt, at man fra politisk side har fokus på at få skabt mere klarhed om reglerne i forhold til Airbnb, så der er sikkerhed for, at de personer, der udlejer deres lejligheder via Airbnb, dels lovligt må gøre det og dels indberetter indtægterne til SKAT.\n”Det skattemæssige spørgsmål er ikke løst, og der er derfor ikke sikkerhed for, at de pågældende betaler skat. Det må være et krav, at Airbnb indberetter til SKAT som andre virksomheder”, siger han.\nAirbnb burde også ifølge Torben Christensen tage ansvar og sikre sig, at deres værter lovligt kan leje deres lejebolig eller andels- eller ejerlejlighed ud. Airbnb bør ikke kunne medvirke til ulovlig udlejning og skal også sikre, at værterne får oplyst deres fortjeneste til SKAT.\nHverken DATEA eller CEJ har overblik over, hvor stor del af deres ejendomsportefølje, der er ramt af korttidsudlejninger. Hos Ejendomsforeningen Danmark er det dog tydeligt, at problematikken fylder hos medlemmerne.\n”Mange udlejere, andelsbolig- og ejerforeninger accepterer ikke udlejning via Airbnb. Det skyldes hensynet til de øvrige beboere. Vi hører fra vores medlemmer, at stadig flere er på vej med forskellige restriktioner eller deciderede forbud imod udlejning igennem Airbnb, fordi naboerne bliver generet” siger Torben Christensen og fortsætter:\n”Grundlæggende er der tale om, at nogle lejere de facto ønsker at konverterer huslejeregulerede boliger til privat hotelvirksomhed. Det er hverken fair eller rimeligt. Ved siden af det kommer hensynet til beboernes tryghed, problemerne med øgede driftsudgifter og hurtigere nedslidning af ejendommen”, siger han.\nEjendomsforeningen Danmark oplevede i 2016 et stigende antal opkald fra bekymrede foreninger, private udlejere og ejendomsadministratorer, som netop gik på, hvordan man bedst håndterer udlejning gennem Airbnb.\n31 90 40 09\n33 33 82 82\nFlemming B. Engelhardt\n45 26 01 02\nDenne pressemeddelelse blev sendt den 13. februar 2017


Aeroad CF SL Disc 8.0 | CANYON (DK)\nAeroad CF SL Disc 8.0 28.999 DKK\nShimano Ultegra landevejsgeargruppen med skivebremser er et helt nyt niveau til styring af aero-landevejscykler. Aeroad CF SL Disc 8.0 er i stand til at holde et højt tempo i timevis med kombinationen af et Reynolds hjulsæt i carbon og vores helt egne Aerocockpit. Vores seneste tilføjelse til Aeroad-serien giver UCI WorldTour ydeevne på endnu mere opnåelige niveauer. Takket være et cockpit, der går perfekt i spænd med alle andre komponenter, får du ikke bare en cykel, der ser lækker ud, den sparer også watt, så du kan køre hurtigere og give endnu mere gas.\nBlandinger af fælgprofiler giver dig den hurtigste opsætning, der fås. Med en vægt på 1700 g kører dette hjulsæt så let som ingenting og når de højere hastigheder, hvor du virkelig kan mærke forskel. Frontprofilen på 58 mm er sat sammen med en 19 mm bredere fælg, mens det bagpå er 62 mm med 21 mm for bedre aerodynamik.\nVores Aeroblade SL Disc gafler leverer noget anderledes takket være en lidt bredere og lige 1 ¼ tomme gaffelskaft, der sørger for lateral stivhed, som aero landevejscykler ellers ikke normalt er kendt for. Det betyder, at du får en stabil platform til flade sprints og stående opkørsler, såvel som ultimativ handlingspræcision, når du racer ned ad dine yndlingsbakker. Hydraulisk, indvendig kabelføring samtidig med, at flat mount som standard garanterer nøjagtig placering af bremseåg.\nHjulsæt Reynolds AR 58/62 C


Bed and Breakfast Giaveno i Giaveno til Bedste Pris-garanti | Agoda.com\nVia Coste, 28, Giaveno, Giaveno, Italien, 10094 - Se på kort\nMere om Bed and Breakfast Giaveno\nBed and Breakfast Giaveno er indrettet til både ferie- og forretningsrejsende og ligger idéelt i Giaveno; én af byens mest populære beliggenheder. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nPå Bed and Breakfast Giaveno gøres der alt for at sikre gæsternes komfort. For at opnå dette tilbyder hotellet den mest imødekommende service og de bedste bekvemmeligheder. For at nævne blot nogle få af hotellets faciliteter tilbydes der blandt andet reception åben hele døgnet, ekspressudtjekning og -indtjekning, bagageopbevaring, lufthavnstransport, familieværelse.\nAlle hotellets værelser er indrettede med betænksomme bekvemmeligheder som garanti for uforlignelig komfort. Hotellet tilbyder vidunderlige fritidsaktiviteter, som have, der er med til at gøre dit ophold uforglemmeligt. Med sin idéelle beliggenhed og imponerende faciliteter så vil Bed and Breakfast Giaveno opfylde dine behov på mange måder.\nAlle slags rejsende (73) Par (35) Rejsende alene (1) Familie med små børn (11) Familie med store børn (14) Gruppe (12)


Orientering om spildevand - Juli 2014: Forløbsbeskrivelse: Beboerforeningen vs Vordingborg kommune\nTirsdag d. 15. juli 2014\nI forbindelse med vores indsigelser i sagen om privat spildevandsrensning for beboere omkring Stege Nor skal det nævnes, at beboerforeningen: De Søndre Byer er enig med Vordingborg kommune i vigtigheden af, at sikre et renere naturmiljø og en bæredygtig udvikling, hvilket også fremgår af foreningens formål som er:\nAt sikre en bæredygtig udvikling for mennesker, natur, erhverv og infrastruktur i de områder som omfatter De Søndre Byer, og virke som talerør overfor offentlige myndigheder.\nAt medvirke til en smuk og harmonisk udvikling og udformning af området og varetage opgaver som følger af fællesskabets beslutninger.\nDet er et formål, som forpligter os til at bruge vores demokratiske ret til at gøre indsigelse og anke sager og beslutninger som får konsekvenser for vores område, og som ikke er præget af fornuft og balance. Det er ikke første gang vi benyttet os af vores ret til at gøre indsigelser og anke. Det har vi f.eks. tidligere gjort i forbindelse med ansøgninger om etablering og udvidelse af svinefarme. Udspredning af gylle, kvælstof og sprøjtemidler til skade for miljøet. Samt ved opsætning af vindmøller som ødelækker freden og helheden i det åbne land.\nDa spildevandsplanen, efter vore mening, hverken er præget af fornuft og balance, eller lever op til de krav som indgår i den miljøvurdering som skal foretages, inden den politiske beslutning om gennemførelse af planen tages.\nDa beboerforeningen i starten af september 2011 bliver bekendt med, at området omkring Stege Nor ikke skal kloakeres, men at de enkelte husstande skal have etableret et privat rensningsanlæg, besluttede bestyrelsen, at det var tiden til at gå konkret ind i sagen, og sætte en undersøgelse i gang.\nDet blev en større omgang, og et længere forløb end vi havde forudset. Så for at fastholde overblikket har vi udarbejdet en forløbsbeskrivelse.\n9. september 2011,kontaktes Vordingborg kommune, og vi får kontakt til Signe Niclasen, Miljøafdelingen, som sender os en oversigt over kommunens planer for rensning af spildevand i det åbne land (bilag 1).\n27. september 2011, giver vi en orientering (med baggrund i kommunens oversigt) på den årlige generalforsamling, hvor vi samtidig havde inviteret en repræsentant fra BIOKUBE, et firma som levere løsninger til spildevandsrensning.\nGeneralforsamlingen besluttede at bestyrelsen skulle holde kontakten til kommunen og følge udviklingen, samtidig med at man skulle kontakte andre landsbysamfund for udveksling af erfaringer og gode ideer.\n30. januar 2012. Bestyrelsesmøde hvor vi efter en orientering fra kommunen om at der ikke for vores område sker noget vedr. spildevandsplanen de næste par år, og at der vil blive fremlagt en ny plan til offentlig høring i 2013. Det er også på dette møde at de første tanker om at danne et eller flere spildevandslaug.\n27. september 2012. Generalforsamlingen bliver orienteret om at der ligger en melding fra kommunen om at vores område. D.v..s de husstande der udleder spildevand til Stege Nor skal regne\nmed at få en henvendelse om rensning i 2014. Generalforsamlingen beslutter at vi skal udarbejde et høringssvar når den nye spildevandsplan kommer i høring og samtidig arbejde på at få skabt rammerne for etablering af et spildevandslaug.\n3. december 2012. Møde med en bestyrelse fra Røddinge som dels har dannet et spildevandslaug og dels havde besluttet at lave et fælles pilerensningsanlæg. Vi fik en række gode råd og vejledninger ud fra deres erfaringer som vi besluttede at arbejde videre med.\n4. februar 2013. Bestyrelsesmøde hvor vi lægger nogle rammer for hvordan vi eventuel skal danne nogle spildevandslaug. Vi besluttede at overveje om vi ikke skal lave flere spildevandslaug (måske med en fælles overbygning) fordi der vil være forskellige muligheder i de enkelte landsbyer.\nVi besluttede også at vente til vi fik set det kommende oplæg til en ny spildevandsplan.\n24. april 2013:Kommunens har sendt den nye spildevandsplan 2013-2224 til offentlig høring frem til 26.juni 2013. Heraf fremgår det at området/husstande omkring Stege Nor skal begynde at rense spildevand for fosfor og organisk materiale (OP) fra 2014.\n11. juni 2013: Inden vi udarbejder et høringssvar sender vi en række spørgsmål, og ønske om eventuel aktindsigt, til miljøministeriet vedrørende EU-direktivet, det danske lovgrundlag og kommunens sagsbehandling. De kan ikke svare på spørgsmålene da det ikke er deres område, men sender dem videre til Naturstyrelsen.\nDen 18. juni får vi svar fra Naturstyrelsen. (bilag 2).\n16. juni 2013. Beboerforeningen fremsender sit høringssvar, som dels har et generelt indhold og dels et specifikt i forhold til rensning i det åbne land, og endelig er der et afsnit med forslag til forandringer. Vi får tilbagemelding fra kommunen om at de har modtaget vores høringssvar den 2.juni 2013. (bilag 3).\n21. juni 2013. Vi reagerer yderligere ved at skrive en artikel, som under overskriften: Nu må det\nstoppe, optages i Dagbladet Sjællandske og Sydsjællands Tidende. Her tager vi afstand til planens udgangspunkt og rensekrav. (Artikel 1).\n24. september 2013. Generalforsamlingen orienteres om oplægget til den nye spildevandsplan og vores høringssvar. Samtidig er vi blevet orienteret om, at miljøudvalget har udsat behandlingen og bedt forvaltningen om at undersøge hvad man gør i andre kommuner samt finde frem til billigere løsninger ...... er det en første opblødning mod fornuft og balance?\nGeneralforsamlingen beslutter at vi skal kontakte Ministeren for By, Bolig og Landdisstrikter.\n31. oktober 2013, skriver vi under overskriften et brev til By, Bolig og Landdistriktsminister Carsten Hansen, hvor vi ridser de forskellige problemstillinger op og kommer med nogle forslag til løsning af de økonomiske problemer. Vi sender med kopi af brevet til miljøminister Ida Auken (sagen er hendes område) og til Erhvervs –og Vækstminister Henrik Sass Larsen (banker og kreditforeninger er under hans område). Vi får svar den 19.december 2013. (bilag 4).\n12. december 2013. Her godkender kommunalbestyrelsen spildevandsplan 2013 -2024.\nBeboerforeningens bestyrelse beslutter at bringe sagen op på de lokalpolitiske plan, og ønsker spildevandsplanen på dagsorden på Stege og Omegns lokalråds dialogmøde med repræsentanter fra de politiske partier som er repræsenteret i kommunalbestyrelsen.\n3. marts 2014. Under overskriften: Fængsel og tvangsaktion eller fornuft og balance blev der afholdt Dialogmøde, hvor omkring 60 borgere stillede kritiske spørgsmål til spildevandsplanen som lokalpolitikerne desværre ikke var klædt godt nok på til at give svar på.\nDe indrømmede da også deres manglende viden på specifikke (men grundlæggende) spørgsmål, men henholdt sig til at Vordingborg kommune var forpligtet til at overholde loven!\nSå det var godt at vi inden mødet havde fået en henvendelse fra teknik og miljøforvaltningen om et møde hvor vi kunne få svar på de mere konkrete spørgsmål vi havde til spildevandsplanen.\n11. marts 2014, blev der afholdt møde med teknik og miljøforvaltningen hvor forvaltningen gennemgik spildevandsplanen og de krav som der ville blive stillet til husejere omkring Stege Nor, herunder at igangsættelse af rensningskravene var udsat fra 2014 til 2015. Herefter gik vi over til debatten hvor der blev stillet en række konkrete svar og givet en række udflydende svar. Da vi ikke var tilfreds med svarene blev spørgsmålene senere sendt til forvaltningen.\nSvarene kom den 8.april 2014. (bilag 6).\n16. marts 2014. Spørgsmålet om Stege Nor er en sø i forbindelse med spildevandsplanen og et Nor i forhold til landbrugets udbringning af gylle, NPK-gødning, sprøjtemidler og slam var et af de spørgsmål der ikke blev afklaret. Derfor sendt vi spørgsmålet videre til Naturstyrelsen, som svarede den 3.april 2014. (bilag 7).\n14. april 2014. Et andet grundlæggende spørgsmål som ikke blev afklaret var spørgsmålet om der var lavet en miljøvurdering af Stege Nor og området omkring De Søndre Byer derfor sendt vi spørgsmålet tilbage til forvaltningen. Forvaltningen svarede tilbage den 22.april 2014. Vi er ikke tilfreds med svaret, og det er et punkt som vi vil vende tilbage til. (Bilag 8).\n14. april 2014. Samme dag sendte vi et ønske til Naturstyrelsen om at få at vide hvornår og hvor tit der bliver taget prøver samt en oversigt over prøver taget fra 2002 til 2014, samt en afklaring på hvad der indgår i undersøgelserne. (bilag 9). Vi har endnu ikke modtaget svar.\n!4. april 2014. Samme dag bringes et interview med Mogens Bengtsson i Sydsjællands Tidende hvor han under titlen: "Der er ikke så dejligt ude på landet" rejser nogle af de spørgsmål som ikke er besvaret og peger på de konsekvenser spildevandsplanen giver for områdets beboere. (Artikel 2).\n23. april 2014. Artiklen følges op ad endnu en artikel i Sydsjællands Tidende med Hans Andersen, Charlotte Bentzen og Jan Holm alle beboere i Tøvelde, hvor de under overskriften: Forklaringerne mangler i ny kloaksag fortæller om hvilke konsekvenser det vil få for dem hvis spildevandsplanen gennemføres. (Artikel 3).\n30. april 2014. Her kan Sydsjælland Tidende, i forbindelse med et interview med formanden for Teknik og Miljøudvalget Thomas Christfort, fortælle at spildevandsplanen er udsat på ubestemt tid og skal genovervejes. (Artikel 4).\n7. maj 2014. Møde med Sydsjællands Tidende for et dobbelt interview med Thomas Christfort formand for miljø og teknik i Vordingborg Kommune og Mogens Bengtsson og Karen Syberg om afklaring af uenigheder, den nye situation med udsættelsen, ønsker og fremtidige samarbejde. (artikel 5).\n20. maj 2014. Som et led i vores undersøgelse om privates forbrug af rengøringsmidler som indeholder fosfor har vi afprøvet et spørgeskema som viste at det er minimalt hvad der bruges af midler i dagligdagen som indeholder fosfor. Samtidig har vi stillet nogle spørgsmål til forbrugerrådet,\nHer har vi fået svar den 21.maj 2014 (bilag 10).\n21. maj 2014. Orientering til Vestmøn lokalråd om forløbet, og et forslag om at inviterer alle Vordingborg kommunes 16 lokalråd til et møde, med det formål at orientere lokalrådene om den nuværende spildevandsplans krav og konsekvenser, samt en dialog om at stå sammen i det videre forløb og udarbejdelse af et fælles høringssvar til den kommende offentlige vandplan, samt den efterfølgende kommunale spildevandsplan.\nDer blev sendt invitation til Landsbyforum som skulle have lokalrådsformandsmøde den 22.maj.\n26. maj 2014. Positiv tilbagemelding fra Landsbyforum hvor de anbefaler, at vi gennem Stege og Omegns lokalråd sender en invitation til de øvrige lokalråd i Vordingborg kommune. (bilag 11).\n10. juni 2014. Under overskriften i Ekstra Bladet: Ingen skal i kloak-fængsel: Minister finder en løsning, siger Miljøminister Kirsten Brosbøl: ”Det er ikke en forbrydelse at være fattig” og lover at regeringen vil komme de boligejere som har svært ved at betale for rensning af spildevand og kloakering til hjælp, og hun vil være klar med et nyt lovforslag til efteråret. (bilag 12).\n15. juni 2014. Som opfølgning på Ekstrabladets artikel sendte vi en mail til Miljøministeren får at præcisere, at hun i forbindelse med udarbejdelse af et nyt lovforslag til en vandplan, som vil være udgangspunkt for en senere kommunal spildevandsplan at hun selvfølgelig også skal være opmærksom på de problemstillinger som gælder spildevandsrensning i det åbne land. Samtidig gjorde vi hende opmærksom på vores tidligere skrivelse af 31.oktober 2013. (bilag 13).\nSamtidig rykkede vi Naturstyrelsen for svar på de spørgsmål vi har stillet i en mail den 14.april\n2014 om udtagelse af vandprøver i Stege Nor (bilag 14).\n14. juli 2014. Vi får svar fra Miljøministeriet på vores henvendelse den 15.juni 2014 (bilag 13). Svaret er holdt på det generelle niveau, men oplyser dog at miljøministeren vil fremsende et lovforlag i efteråret 2014 om hjælpemuligheder for trængte grundejere. Samtidig bliver det oplyst at der netop er udsendt 1.generation af den nye vandplan til offentlig høring (30.juni-26.august), og at 2.generation forventes udsendt til 6 måneders offentlig høring omkring december 2014 (bilag 15).\nAlle bilag kan rekvireres ved henvendelse til karetmagerhuset(a)dlgmail.dk


COVID-19 nedlukning henover jul og nytår - Dit Frederiksberg\nSmitten med COVID-19 er stigende i hele landet. På anbefaling fra Indsatsgruppen, herunder sundhedsmyndighederne, indfører regeringen yderligere nationale tiltag frem mod og hen over jul og nytår for at reducere aktiviteten i samfundet og nedbringe smitten med COVID-19. Sammen med de eksisterende tiltag er der tale om en samlet nedlukning hen over jul og nytår. Det oplyses i en pressemeddelelse.\nDer har i den seneste uge været en betydelig stigning i både smittetilfælde og positivprocenter. I en ny risikovurdering hæves risikoniveauet i hele landet til 4 ud af 5. På den baggrund har Indsatsgruppen, herunder sundhedsmyndighederne, anbefalet yderligere tiltag.\nFrem mod og henover jul og nytår indføres derfor en række nye tiltag – ud over de allerede gældende nationale tiltag og skærpede tiltag – med henblik på at bryde smittekæderne og bevare kontrollen med epidemien.\nDesuden lukker liberale serviceerhverv, hvor den nødvendige smitteforebyggende afstand ikke kan sikres, herunder frisører, massører, tatovører, køreskoler mv., fra mandag den 21. december 2020 til og med 3. januar 2021.\nEfter jul iværksættes en yderligere nedlukning. Fra den 25. december 2020 lukker alle udvalgsvarebutikker, herunder butikker under 5000 m2. Der vil dog i hele perioden fortsat være åbent i dagligvarebutikker/supermarkeder, apoteker og butikker med medicinsk udstyr.\nDerudover vil elever i 0.-4. klasse, der ikke allerede er gået på juleferie, herunder SFO og klubtilbud, blive hjemsendt fra 21. december til og med 3. januar 2021, ligesom elever på bl.a. efterskoler, kostskoler og folkehøjskoler sendes hjem. Der vil dog være mulighed for nødpasning.\nDer gælder fortsat øvrige nationale tiltag til og med den 28. februar 2021, herunder anbefalinger om begrænsning af social kontakt, forsamlingsforbud og krav og op-fordringer om brug af mundbind og visir mv. Desuden gælder fortsat en række skærpede tiltag frem til og med den 3. januar 2021.\nLæs pjece om COVID-19-nedlukning hen over jul og nytår (PDF)\nLæs seneste risikovurdering fra Statens Serum Institut på coronasmitte.dk (PDF)\nLæs faktaark om smitteudvikling her (PDF)\nLæs mere om hjælpepakker på em.dk\nLæs mere om lønkompensation på bm.dk


Gestaltterapi | Bevidsthed om dig selv som individ\nGestalt udgør en vigtig basis for mit arbejde med mennesker. I gestalt lærer hver enkelt at forholde sig til sig selv som person med den mangfoldighed af følelser, tanker og tilstande, der gør os til dem vi hver især er. Det er også her vi lærer at acceptere livet med dets vilkår og begrænsninger såvel som dets muligheder. Gestalttanken udspringer af eksistensfilosofien, der bygger på overbevisningen om, at vi hver især har ansvar for vort eget liv og hvad vi gør med det.\nTerapeutisk handler gestalt vældigt meget om at blive bevidst om sig selv som individ:\nHvordan agerer jeg overfor mine medmennesker?\nHvordan handler jeg og træffer valg i mit liv?\nForudsætningen for denne indsigt og forståelse er AWARENESS som er en fundamental ting i gestalt. Awareness betyder opmærksomhed, som i denne sammenhæng betyder opmærksomhed på, hvor jeg selv er lige nu, hvilke følelser og tanker jeg har, og hvad jeg gør med dem.\nDet er først når vi er bevidste om, hvad der er Lige Nu, hvordan min virkelighed er i dette øjeblik, at vi kan ændre på tingene. Når en klient kommer i gestaltterapi med et givent problem, som han/hun vil investere tid og penge i at løse, kigger terapeuten i første omgang på, hvad vedkommende gør med sig selv. Det kan være: Hvordan taler du til dig selv? Som ven eller som kritiker?\nDe ovennævnte temaer er også eksempler på noget der typisk belyses. Awareness har meget tilfælles med mindfulness i den forstand at begge begreber kaster lys på den enkeltes tilstand her og nu. Hvad Nuet indeholder i alle aspekter.\nDet terapeutiske arbejde består i dels at afdække og tage ejerskab for adfærd og følelser, men også at arbejde på en ny virkelighedsforståelse, når fortidige erfaringer adskilles fra de nutidige muligheder.\nHvis det viser sig, at negative adfærdsmønstre og tunge følelser skyldes traumatiske begivenheder, kobler jeg hjælpen til klienten med metoder til forløsning af traumerne. Se nærmere om traumebehandling under SE terapi og NARM.


Trump indfører nødretstilstand i Louisiana før orkan | jv.dk\nTrump indfører nødretstilstand i Louisiana før orkan\nSeth Herald/Ritzau Scanpix\nMyndigheder frygter, at uvejr kan blive så kraftigt som orkanen Katrina i 2005. Indbyggerne forbereder sig.\n12 jul. 2019 kl. 13:40\nUSA's præsident, Donald Trump, har erklæret nødretstilstand i den sydlige delstat Louisiana, som fredag ventes at blive ramt af orkanen Barry. Det oplyser Det Hvide Hus.\nMyndighederne frygter, at uvejret kan blive så kraftigt som orkanen Katrina i 2005, og erklæringen fra præsidenten frigør penge og ressourcer til en truende katastrofe.\nI New Orleans og andre kystbyer i Louisiana forbereder indbyggerne sig på voldsomme vindstød, ekstreme nedbørsmængder og mulig oversvømmelse. Det rapporterer USA's nationale orkancenter, NHC.\nCentret rapporterer, at stormen er taget til i styrke og er tæt på 22,5 meter per sekund. Ifølge NHC vil Barry kunne medføre livstruende oversvømmelser ved kysten og i flodområder. Der ventes regnmængder på op mod en halv meter i dele af delstaten.\nOrkanen Katrina fra 2005 er den mest ødelæggende i amerikansk historie. Store områder blev oversvømmet. Mindst 1200 mennesker omkom, hovedsageligt i New Orleans. Katastrofen medførte, at 75 procent af New Orleans stod under vand.\nBorgmesteren i New Orleans, LaToya Cantrell, siger, at myndighederne ikke har givet ordre til evakueringer, men han understreger, at voldsom nedbør vil kunne medføre et sammenbrud i pumper, som skal holde gaderne i den lavtliggende by frie for vand.\nLouisianas guvernør, John Bel Edwards, advarer om, at situationen kan blive meget alvorlig:\n- Desto flere oplysninger vi får, desto mere frygter vi at stå over for ekstreme regnmængder.\nFlere indbyggere i New Orleans, der har katastrofen i 2005 i klar erindring, siger, at de ikke tør nogen chancer.\n- Vi er på vej væk. Det er floden, som bekymrer os mest, siger Betsey Hazard, som sammen med sin mand og to små børn bor tæt op ad Mississippi.\n- De siger, at floden ikke går over sine bredder, men vi har en på fem år og en på ti måneder, siger hun.


Kvindehold - Fysioterapi Nordvest\nMandag kl 14:30-15:30\nTorsdag kl 15:00-16:00\nMålgruppe: Kvinder med smerter i bevægeapparatet som ønsker at træne i aflukket lokale.\nFremgangsmåde: På holdet vil der både være fællestræning og træning i maskiner, med bolde, elastikker m.m. med fokus på både styrke og kredsløb. Træningen foregår bag aflåste døre.\nHvor: Træningslokale i kælderen


Billund Lufthavn letter med ny rute - STANDBY.dk\nDet første fly fra Lauda i Billund Lufthavn. Foto: Billund Lufthavn,\nBillund Lufthavn letter med ny rute\nAf: Henrik Baumgarten i Luftfart 17. december 2019\nSenest opdateret: 20. december 2019 kl. 15:15 Print\nDet Ryanair-ejede østrigske flyselskab Lauda åbner torsdag i denne uge sin første rute til Billund Lufthavn med to flyvninger om ugen på ruten, der i forvejen betjenes af Wizz Air.\nFra på torsdag, 19. december, får Danmarks næststørste lufthavn, Billund, endnu en ny kunde – denne gang østrigske Lauda, også kendt som Laudamotion.\nDet Ryanair-ejede flyselskab vil torsdage og søndage flyve mellem Wien og Billund Lufthavn med en Airbus A320-200, der har plads til 180 passagerer.\nI forvejen flyver Wizz Air allerede to gange ugentligt mellem Billund og Wien, i vinterhalvåret er der afgange på mandage og fredage.\nIfølge Billund Lufthavns administrerende direktør, Jan Hessellund, kommer der med stor sandsynlighed en vækst i østrigske turister i Danmark:\n”Vi er meget glade for at få Laudamotion ind i folden. Det er et østrigsk baseret lavprisselskab, så vi forventer, at der kommer flere østrigske turister til Danmark. Derudover kommer Laudas to afgange til at passe perfekt med Wizz Airs to afgange, så vi har et optimalt udbud af ruter mellem Billund og Wien,” siger Jan Hessellund i en pressemeddelelse fra Billund Lufthavn.\nIfølge Billund Lufthavn er der stadig flere forretningsrejsende på ruten mellem Wien og Billund.\n”Vi er meget glade for de direkte ruter til Wien. Den smukke hovedstad bliver nemlig i højere grad brugt som citybreaks, som man traditionelt ser i for eksempel Paris og London. Det ser vi, fordi besøgende får øjnene op for, at Wien både kan byde på klassiske traditioner og moderne tiltag,” siger Inger Diedrich, pressechefen på det østrigske turistbureau i Danmark.\nDa nyheden i efteråret kom om at Lauda åbner på Billund, sagde lufthavnens marketingchef, Jesper Klausholm, til STANDBY.dk’s søstersite, CHECK-IN.dk:\n”Lauda har et stærkt brand i Østrig og de har i dag godt fast i det østrigske marked, hvorfor vi forventer mange østrigske passagerer på ruten. Der vil som udgangspunkt være tale om en del VFR-passagerer (Visiting Friends and Relatives, red.) samt almindelige turister. Med den spændende kombination af Lauda og Wizz Air med samlet fire ugentlige afgange ved vi af erfaring fra andre ruter, at vi også kan få fat i nogle erhvervsrejsende.”\nDe seneste trafiktal fra Billund Lufthavn, fra november, viser, at lufthavnen sidste måned havde tæt på 240.000 passagerer, en vækst på 11 procent i forhold til samme måned sidste år.\nI årets 11 første måneder har Billund Lufthavn haft næsten 3,5 millioner passagerer, en fremgang på 5,7 procent, eller samlet 189.211 passagerer sammenlignet med januar til november sidste år.\nAlene i dette års sommerprogram havde Billund Lufthavn flyvninger til over 100 lufthavne – cirka ligeligt fordelt mellem rute- og charterdestinationer.\nLufthavnens største rutedestination er London – Billund har tre London-ruter, London Heathrow, Stansted og, som eneste lufthavn i Danmark, også London City Airport. Herefter kommer KLM-ruten til Amsterdam fulgt af Lufthansas til Frankfurt.\nTocifret vækst i Billund Lufthavn\n12.000 passagerer om dagen


Holiday home Overbakken Hejls Denm i Hejls til Bedste Pris-garanti | Agoda.com\nMere om Holiday home Overbakken Hejls Denm\nHvis du leder efter et godt beliggende hotel i Hejls, så er Holiday home Overbakken Hejls Denm et rigtig godt valg. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nPå Holiday home Overbakken Hejls Denm sikrer den utrolige service og de fremragende faciliteter dig et ophold du ikke vil glemme. For at nævne blot nogle få af hotellets faciliteter tilbydes der blandt andet parkeringsservice.\nNyd værelsesfaciliteter i høj kvalitet under dit ophold. Nogle værelser indeholder opvarmning, altan/terrasse, fjernsyn, satellit-/kabel-tv, køleskab, der er med til at hjælpe gæster med at få ny energi efter en lang dag. I løbet af dagen kan du nyde den afslappende atmosfære i sauna, legeplads, damprum. Holiday home Overbakken Hejls Denm er det eneste sted, du behøver, når du søger kvalitetsindkvartering i Hejls.


Se storkeungens rejse fra vugge til egne vinger | TV SYD\nSe storkeungens rejse fra vugge til egne vinger\nInden længe flyver storkeungen sydpå, men vejen dertil har ikke været uden udfordringer.\nVi har samlet nogle højdepunkter fra storkeungens liv i reden i Smedager. Video: TV SYD\n20. aug 2020, kl. 18:31 Bemærk: Artiklen er mere end 30 dage gammel\nSiden midten af maj har man kunnet følge storkeparret Bonnie og Clydes forsøg på at stifte familie i storkereden i Smedager.\nNår man tænker på, at det er storkeforældrenes første gang, så har de klaret det til UG – det er flot klaret af dem,\nMogens Lange, storkeekspert ved storkene.dk\nNu er den sidste del af familien ved at blive klar til at forlade reden for at flyve sydpå, men vejen dertil har ikke været uden udfordringer.\n- Forældrene har ikke prøvet det før. Det var helt tydeligt, da de forlod ungen i reden for at flyve ned at spise og drikke, da ungen var kun to uger gammel, siger Mogens Lange, der er storkeekspert ved storkene.dk.\nLæs også Førstegangsforældrene Bonnie og Clyde sulter unge for at hjælpe den\nSærligt vejret kan have afgørende betydning for, om en storkeunge klarer sig, fortæller Mogens Lange. Når ungen er 5-6 uger gammel, kan regn og kulde koste ungen livet, hvis forældrene ikke kan give ungen ly for regnen. Men sådan er det heldigvis ikke gået for storkefamilien i år på trods af forældrenes manglende erfaring.\n- Når man tænker på, at det er storkeforældrenes første gang, så har de klaret det til UG – det er flot klaret af dem, siger Mogens Lange.\nKan forvente unger igen til næste år\nStorkeparret Bonnie og Clyde lagde tre æg i reden, og der var kun et af æggene, der klækkede. Det er helt almindeligt, at førstegangsforældre i storkeverdenen kun får en unge. Og vi kan forvente mere, hvis vi ser dem igen.\n- Hvis vi ser storkeparret igen til næste år, så vil de klare sig rigtig godt. Det er helt sikkert, siger Mogens Lange.\nInden storkeungen endeligt forlader reden og flyver sydpå, kan du være med til at stemme om, hvad den skal hedde. Klik på artiklen nedenfor for at se, hvordan du gør.\nLæs også Er storken en Ronja, Annie eller Elizabeth? Stem inden klokken 10!\nNye overvågningsbilleder er det sidste spor efter storken Annika Invitation til tyske storke: Slå jer ned i Sønderjylland Bonnie og Clyde har sat kurs mod de varme lande


Som antydet var den mørke tid en lang periode, der startede da Universet var ca. 380 tusinde år gammelt og først endte ca. 400 mio. år efter Big Bang1. Helt til at starte med lyste Universet faktisk op; rekombinationen gav plads til de fotoner (lys), der før var holdt tilbage pga. sammenstød med elektroner. Som det ligger i periodens navn, varede de lyse dage dog ikke længe. Universets udvidede sig stadig, temperaturen faldt over den samlede periode fra ca. 3000 K ned til 60 K, og strålingen blev rødforskudt så meget, at det ikke længere var synligt med det blotte øje; det var blevet til infrarød stråling. Med det blev Universet mørkt, og det lyste først op igen da de første stjerner dannes flere 100 mio. år senere.\nPga. Universets udvidelse blev strålingen rødforskudt så meget, at den ikke længere var synlig. Universet fra denne tid så altså ud som på billedet, indtil de første stjerner blev dannet og lyste Universet op.2\nI dag er strålingen rødforskudt så meget, at det er i mikrobølgeområdet af det elektromagnetiske spektrum (læs mere om rødforskydning her: Rødforskydning af lys), hvilket er grunden til at man kalder det ”den kosmiske mikrobølgebaggrundsstråling”. Der kom yderligere et mindre strålingsbidrag, efter hydrogenatomerne blev dannet – den såkaldte ”21 centimeter stråling”. Navnet kommer af, at bølgelængden af strålingen er 21 cm. Strålingen ligger i radiobølgeområdet af det elektromagnetiske spektrum, og var heller ikke synligt i Universet under den mørke tid. Hvordan strålingen skabes, kan du kort se i videoen herunder:\nVideoen er baseret på følgende kilderne  og \nDe første strukturer af stof samles på denne tid, hvilket ledte til dannelsen af stjerner, galakser, sorte huller og alle de andre objekter, vi ser i Universet i dag. Det er altså begyndelsen på det Univers vi kender. Yderligere samles mørkt stof på denne tid. Mørkt stof er en af de helt store mysterier indenfor astronomien. Man ved ikke hvad det er, men når man observerer galakser kan man se, at tiltrækningen pga. tyngdekraften mellem objekterne er større end hvad den burde være, hvis man kun tager højde for massen af de ting vi kan se. Det er illustreret på figuren nedenfor.\nPå figuren er stjerners banehastighed plottet som funktion af deres afstande fra deres tilhørende galakses centrum. Den røde linje er det man ville få, hvis kun der var det stof i verden man kender til. Den blå kurve er baseret på observationerne. Plottet viser altså tydeligvis, at der er meget mere stof i Universet end det vi kender til.5\nFaktisk udgør det stof vi kender kun ca. 4 % af det samlede indhold i Universet. Resten udgøres af mørkt stof samt mørk energi, som man heller ikke ved hvad er. Mørk energi er det, der får Universet til at udvide sig hurtigere og hurtigere. Det blev kort omtalt i afsnittet ”Big Bang”, og vil også blive nævnt igen på tidslinjen under ”Universets skæbne”. Herunder ses en fordeling af indholdet i Universet:\nFordelingen af Universets indhold. Som man ser udgør det stof vi kender kun 4 %, mens resten udgøres af det ukendte mørk stof og mørk energi.6\n Foundations of Astronomy, Michael A. Seeds og Dana E. Backman, s. 400\n https://www.slideshare.net/MonashUniversity/supernovae-the-first-stars-in-the-universe, billede 4


Bureaunyt: Creuna rebrander dansk nødhjælpsorganisation - Bureaubiz\nBureaunyt: Creuna rebrander dansk nødhjælpsorganisation\nLæs også om Thomas Kolsters nye bog, der advarer mod at falde i heltefælden og have for mange hjertesager. Samtidig kan du læse om Coops nye app, der kan måle dit klimaaffryk, og om kommunikationsbureauet Cadpeople, der nu vil arbejde for at skabe digitale løsninger til at dygtiggøre fodboldspillere.\nThomas Kolster udgiver bog om heltefælden\nManden bag purpose-marketing bureauet Goodvertising Agency, Thomas Kolster, udgiver i denne uge bogen ‘The Hero Trap’, hvor han advarer mod tendensen til at falde i heltefælden – at virksomheder simpelthen har for mange hjertesager.\nLanceringen kan følges torsdag d. 25. juni via thomaskolster.com.\nCoops app kan nu måle dit klimaaftryk\nCoop har sammen med Hello Great Works udviklet en udvidelse til Coops app, der kan måle kundernes klimaaftryk fra deres indkøb.\nMed Mit Klimaaftryk kan kunderne nu se, hvor stort et klimaaftryk hver enkelte vare i den digitale indkøbskurv vil have – og dermed handle efter det. Du kan også se hvilke varegrupper, der påvirker dit klimaftryk med.\nNødhjælpsorganisationen DINNødhjælp, der opererer i Vestafrika, manglede en international profil. Det har Creuna som et pro bono-projekt hjulpet med at lave. Den nye brandplatform skal give organisationen en international profil under det nye navn Land of Hope. Læs mere her.\nKommunikationsbureauet Cadpeople køber 10 % af Replay Institute, der vil kombinere fodbolddata og teknologi til at skabe digitale løsninger til at dygtiggøre fodboldspillere. Samtidig indgår de partnerskab om videreudvikling af de digitale løsninger. Læs mere om partnerskabet her.\nWorth Your While skaber med pendant til kunsten en kampagne for Børns Vilkår og TDC\nPitchen var simpel: Hjælp med at beskytte børn på nettet. Det gør nystartede Worth Your While med Børns Vilkår og TDC som afsendere i en ny kampagne, ‘Kunsten at dele’, hvor forældre opfordres til at tage deres børn med på råd. Se kampagnen her.\nPublicis Groupe annoncerer lanceringen af Publicis Health Nordic\nKommunikationsgruppen, Publicis Groupe, har skabt en Power of One-strategi, hvor Publicis Health Nordic skal være helt central. Publicis Health Nordic skal fokusere på de udfordringer, der opleves inden for sundheds- og velfærdssektoren.


Mød en ægte ostebonde i Alperne - Rejsestart.dk\n> Forside > Rejsenyt > Mød en ægte ostebonde i Alperne\nMød en ægte ostebonde i Alperne\nUdgivet: 30/3 2012 af Rejsestart.dk\nI Kitzbühler Alpen - Brixental kan du henover forår og sommer nyde Hans Walchs oste i skønne omgivelser på bjergsiden.\nUnge Hans Walch har taget fat i gamle dyder i Brixental, og giver dem nyt liv. Som at fremstille og servere ost lige midt på alpen, hvor køerne går. Og hans osteværtshus, som han kalde Kasplatzl, er det store hit på bjerget.\nDen lokale og ganske unge Hans Walch har rødder i det østrigske bjerglandbrug. Nu har han besluttet at give den industrielle ost baghjul, og følge de oprindelige traditioner for 100 % håndlavet ost af nymalket mælk.\nSamtidig vil han præsentere sine produkter, så de følger tidens madtrend: Autentiske og lokale råvarer med masser af historie, serveret i en afslappet, men delikat stil. Til formålet har han bygget en frisk ny Alm - en østrigsk bjerghytte, hvor han har mejeri og servering.\nKøer lige udenfor\nKasplatzl er en stor østrigsk træhytte med solterrasse. Herfra kan man se ud over frodige grønne bjergsider fra 1.140 meters højde. Udenfor græsser de køer, der leverer mælk til Hans Walchs oste. Indenfor er der også frit udsyn til det håndarbejde, mejeristerne udfører for at lave mælk til ost.\nDerfor kan man som underholdning til frokosten nyde synet af ostemageren, der rører i de store kar, hælder op og gør klar til at presse ostene\n”Friskosten er hurtigt parat, mens vores bjergost først skal presses og hvile i et halvt til et helt år, alt efter hvor stærk den skal være," forklarer Hans Walch, der også fremstiller grove pølser og røget kød af sin egne svinebestand. ”Og min søster samler bær, så nu forsøger vi også med marmelader," fortæller han.\nMorgenkaffe i det fri\nMejeriet fungerer også som restaurant med servering af god bjergkost: Rustikke pølser, røget kød, oste, naturligvis, og hjemmebagt mørkt brød. Gode enkle sager, uden nogen tilsætningsstoffer.\nDer er også salg ud af huset, så det er muligt at købe en posefuld alpe-friske madvarer med hjem fra ferien. Eller få pakket en skøn frokost til vandre- eller cykelturen.\n”Og hvis man kan komme tidligt op, er der ikke noget bedre end varm morgenkaffe og vores hjemmelavede specialiteter her på terrassen med udsigt over bjergkammen," fortæller Hans Walch, der serverer morgenmad fra 8.30 til 12.00 i sommersæsonen.\nDet er også muligt at bestille en guidet tur til ostehytten. Med i prisen er smagsprøver på Hans Walchs delikatesser.\nPå snyde-cykel til ostehuset\nDen naturskønne vej gennem Kitzbühler Alpen - Brixental, fra byen Kirchberg og op ad bjergsiden til Kasplatzl, kan tilbagelægges på en halv time ved hjælp af en E-bike: En cykel med indbygget hjælp i form af et genopladeligt batteri.\nMan kan sætte mere eller mindre kunstig medvind på sin cykeltur, der gør det let at cykle i bjerge, skønt man ikke er i Tour de France form.\nCyklerne er nemme at betjene og kan lejes med eller uden guide.\nKasplatzl holder åbent dagligt fra juni til september, dog er der lukket mandage i maj. Resten af året er der åbent torsdag til søndag. Dog afhænger det af vejret. Bjergene bestemmer, så ring, hvis du er i tvivl.\nLæs mere på Kasplatzls hjemmeside


Køb OBH multi riskoger - sort fra OBH på Bahne.dk\nMulti riskoger fra OBH\nHvordan koger man linser, grød eller ris helt perfekt? Med multicookeren er det ligetil - og så kan den også tilberede suppe og dampede grøntsager. Takket være skålens kugleformede design og den revolutionerende teknologi skabes en optimal varmecirkulation, som til enhver tid giver det perfekte resultat. Multicookeren har 6 forudindstillede kogeprogrammer til forskellige ingredienser samt en dampkurv. Med dette fleksible system kan du eksempelvis koge ris i skålen, mens du damper grøntsager og laks i dampkurven samtidig. Hvis maden skulle blive færdig før tid, holder multicookeren den automatisk varm. Alt er samlet i et enkelt, sort design og er forsynet med et håndtag, så den nemt kan flyttes og opbevares. Den egner sig altså perfekt til alt tekøkkenet til campingvognen. Den aftagelige skål er forsynet med non-stick-belægning og er meget nem at rengøre, da den kan tåle opvaskemaskine.


Praktiske og lækre møbler til hjemmet – Belacqua\nBoligen kan ofte indrettes for ny, især når der kommer nogle spændende produkter på markedet. Går man og interesserer sig lidt for hvordan boligen tager sig ud, om der er op til moderne standarder, eller om der er nogle bestemte ting man overvejer at proppe ind. Så er der også rigtig meget og hente her online, hvor man kan finde alt den hjælp man har brug for eller webshops og handle fra.\nHer kan man altid finde nutidens møbler, og se om der ikke er noget som kunne være meget fedt og få ind i hjemme. Det kunne være man stod og manglede et smart sofabord med opbevaring, eller måske en ny sofa for den sags skyld. Der kan ofte være brug for, at man finder nogle praktiske løsninger, som også kommer til at give lidt i den sidste ende. Man kan ikke altid tænke i de dyreste løsninger, men man kan sagtens finde noget som tager sig suger godt ud og kan komme med en god pris.\nMøbler der ordner de praktiske ting\nMan kan også sagtens handle smart, når det er man har med møbler og gøre. Det vil ofte være og finde i sammenhæng med indkøb af møbler til et biblotek, en kantine, kontorlokaler, receptioner og så videre. Her online kan man finde alle former for møbler, og det er både i den dyre og billige ende. Så det er helt sikkert også noget, som man kan bruge nok så meget tid at undersøge her online.\nBiblioteket kan have brug for nye møbler til at opbevare bøgerne med, og dem findes der rigtig mange forskellige af. Det er som regel også en af de gange, hvor man kan tillade sig og købe large ind. Det er jo efterhånde meget normalt, at man skal ind og købe ind til en hel skole, kantine, virksomhed generelt, og hvilket bedre sted og gøre det end her online. Her finder man altid et eller andet, som man kan finde et godt sted til om det er arbejdspladsen eller om det er til privaten.


Uddrag fra ny Løkke-bog: "Jeg har fulgt Paludan længe" - Altinget - Alt om politik: altinget.dk\n19. maj 2019 kl. 5:00 | Print\nI bogen åbner statsminister Lars Løkke Rasmussen (V) med egne ord "døren på klem" for et regeringssamarbejde over midten. (Foto: Arthur J. Cammelbeeck/Altinget)\nDenne bog har handlet om en proces – om Lars Løkke Rasmussens tanker op til det afgørende valg for ham og hans parti. At beskrive den proces inden for så stram en deadline er krævende, og fordi ‘vi alle er med fejl i’, som Klaus Rifbjerg sagde, finder jeg naturligvis manglende præciseringer i et par af de emner, vi har valgt at fokusere på.\nJeg har derfor inviteret mig selv på aftensmad den 14. april, palmesøndag, på Marienborg. Det er igen en solfyldt aften, dog nu med en snert af kulde i luften.\nPET-folkene åbner smedejernsporten og hilser venligt. Nikolaj kommer ud og serverer kaffe på det hvide havebord udenfor. Her er helt fredeligt, hundene går frit omkring, og alle er afslappet klædt.\nI det centrale København har en for mig ukendt racismedømt advokat, Rasmus Paludan, leder af et parti med det charmerende navn Stram Kurs, fået sine 15 minutters berømmelse ved at kaste med Koranen og sætte ild til den på Blågårds Plads på Nørrebro. Gader i stor afstand fra åstedet er afspærret, trafikken gået i stå.\nEn modreaktion er hurtigt sat i aktion, først på det indre Nørrebro, senere breder den sig til andre kvarterer i hovedstaden: stenkast, trusler, brændende containere og biler, hvilket afføder endnu flere politifolk, tåregas og snurrende helikoptere i luften.\nLars Løkke Rasmussen kommer gående hen over gårdspladsen foran Marienborg i shorts, sætter sig ved havebordet, tænder en Kings og ryster svagt på hovedet.\nDagen har været fyldt med aktiviteter med henblik på den kommende valgkamp, og nu er der balladen i København.\n“Skal vi gå indenfor?” spørger han.\nHan har sat en lammesteg dækket med rosmarinkviste i ovnen. Jeg glemmer helt at spørge, om lammet er et af de færøske, for reportager fra konfrontationen, med røg og damp på Nørrebro, fylder tv-skærmen og samtalen i køkkenet.\nLøkke kigger skiftevis på sin telefon, hvor det vælter ind med beskeder, og på TV 2 News. Dansk Folkepartis Søren Espersen har allerede sendt et tweet ud, der udelukkende fokuserer på de stenkastende og ildspåsættende.\nIgen ryster Løkke svagt på hovedet.\n“Jeg er nok nødt til at mene noget om det meget snart,” siger han. Fingrene bevæger sig hurtigt på telefonens skærm, han trykker send, og få sekunder senere ser jeg hans tweet, gengivet oppe på tv-skærmen:\nTager kraftig afstand fra Paludans meningsløse provokationer, der ikke har andet formål end at så splid. Mød ham med argumenter - ikke med vold. Værn om demokratiet og ytringsfriheden. Lad ikke nedsættende handlinger rettet mod bestemte grupper i DK ødelægge vores sammenhold.\n— Lars Løkke Rasmussen (@larsloekke) April 14, 2019\n“Se, de bruger et billede af dig fra sidste valgkamp,” siger Sólrun.\n“Da ruder konge var knægt, havde du stået statsmandsagtigt på trappen til Marienborg og afleveret en live-udtalelse på tv,” siger jeg.\n“De har skam afprøvet den mulighed; men det har vi ikke tid til, for vi skal jo lave denne her bog. Og så skulle jeg også have klædt om og taget slips på ...” svarer Løkke.\nHan vender sig mod ovnen, tjekker temperaturen og beder Sólrun passe stegen, mens vi går ind i stuen med de hvide sofaer.\n“Løkke, vi har lige stået og set stenkast, brand og tåregas i gaden flere steder i København og en tilfreds Rasmus Paludan forsvare sin provokation. Hvad mener du om det, altså mere end dit korte tweet?”\n“Tja, jeg er enormt trist over, at der nu er nogle, der er hoppet på hans vogn. Jeg er ked af, at de ikke lige trak vejret og talte til ti først, men mødte provokation med provokation. Rasmus Paludan har lov til at stå der, for vi har en grundlovssikret ytringsfrihed. Man må gerne sige tåbelige ting i Danmark. Det bliver de ikke rigtigere af, men det må man. Det er vi nødt til at værne om, og vi har fjernet blasfemiparagraffen af samme grund, for vi kan ikke lovgive os til tolerance.\nVi kan ikke sidde i Folketinget og beslutte, at vi skal være tolerante over for hinanden og leve i fredelig sameksistens. Det skal selv vokse op blandt og inde i mennesker, og derfor er det trist – dét, der er sket i dag.”\n“Har du en opsang til Rasmus Paludan og de grupper på Nørrebro, der reagerer på hans provokation?”\n“Jeg har fulgt Paludan længe i stilhed, observeret ham og det, han har gang i af totalt meningsløse og gentagne provokationer, der kun tjener ét formål – nemlig at så splid mellem mennesker.\nJeg har sådan set været meget tilfreds med, at ingen i befolkningen har bidt på, men set igennem ham weekend efter weekend, når han har rejst Danmark rundt og smurt Koranen ind i leverpostej og efter mange forsøg også taget mod til at få den brændt af. Danskerne har set, at det er provokation for provokationens skyld, og mødt ham med nærmest hånlatter, og ingen er mødt op for at demonstrere mod ham.\nMen jeg har ikke undervurderet alvoren, for jeg ved godt, at én tosse med en brændende Koran i en videosløjfe vist ude i verden på den forkerte måde kan skabe et forkert billede af, hvad Danmark er for et land. Den risiko er der, og vi er ikke sådan et land.\nDerfor har jeg virkelig fulgt det og været orienteret tæt om, at nu er det i Skive, nu er det Vollsmose, nu har han taget en havegrill frem ... Jeg har glad registreret, hvor få der mødte op, at der ingen gennemslagskraft var i det.\nJeg har hele tiden overvejet, hvornår jeg skal sige, hvad jeg mener om ham. Men det er et balancepunkt mellem på den ene side at tage afstand fra hans synspunkter, hvilket jeg gør, og bevidstheden om, at lige så snart jeg tager afstand officielt, begynder det at fylde mere.”\n“Du har længe haft et tweet om ham liggende parat?”\n“Ja, det har jeg.”\n“Hvad står der i det?”\n“Ja, nu skrev jeg det om, mens vi stod ude i køkkenet, og sendte det af sted. Det er ikke det oprindelige, for efter modreaktionen må det blive dobbelt: en klar afstandtagen fra en meningsløs provokation fra hans side og en opfordring til, at han skal mødes med argumenter, ikke med den vold og brand, vi ser i gaderne lige nu.”\n“Du har virkelig haft lyst til at reagere på ham før?”\n“Ja, men når jeg ikke trykkede på knappen med mit gamle tweet, var det som sagt, fordi der ingen grund var til at booste ham. Jeg vidste, at hvis jeg engagerede mig i ham, risikerede jeg at løfte ham. Rasmus Paludan vil provokere, men en provokation er ikke noget værd, medmindre nogen lader sig provokere. Og grundlæggende er der ingen grund til at lade sig provokere af ham. Det er for primitivt at kaste med Koranen!”\nUddrag fra 'Befrielsens øjeblik - samtaler med Lars Løkke Rasmussen' side 188 til 193.\nSkrevet af Kirsten Jacobsen.\nUdgivet af Politikens Forlag.\nVejledende udsalgspris: 250 kroner.\nJeg har fulgt Paludan længe i stilhed, observeret ham og det, han har gang i af totalt meningsløse og gentagne provokationer, der kun tjener ét formål – nemlig at så splid mellem mennesker.\nLars Løkke Rasmussen Statsminister\nForrige artikel Valgoverblik: Kjærsgaard vil have DF med i SV-regeringen Næste artikel Danske EP-spidskandidater afviser at hjælpe Vestager til EU-topjob\nPodcast: Presset stiger for at stoppe tyve års besparelser på diplomatiet\nAJOUR: Donald Trump, Brexit og klimaet. Der er nok sager, der gør, at Danmark bør have et stærkere diplomati, mener regeringens støttepartier. De vil nu have afsat flere millioner på finansloven.


Lær at læse på fagportal. - greb og begreb om hjemmesider - PDF\nDownload "Lær at læse på fagportal. - greb og begreb om hjemmesider"\n1 Lær at læse på fagportal - greb og begreb om hjemmesider Trin: Fag: Tid: 1. klasse kan også anvendes på klassetrin Dansk N/T 10 lektioner Manchet For at eleverne kan få de nødvendige it-læsekompetencer, skal man starte med en målrettet undervisning helt fra skolestarten. Eleverne skal opleve en progression i deres kompetencer inden for læsning og søgning på computer. De behøver en direkte undervisning i strategier. I 1. klasse tages der udgangspunkt i det konkrete, i dette tilfælde hjemmesiden Danskedyr.dk. Eleverne skal lære om en hjemmesides opbygning med det fagsprog, der knytter sig til. Det kræver, at de bliver præsenteret for funktioner som: Menulinjer Ikoner Intern søgefunktion Overskrifter Hjemmeside Webadresse De skal have et begyndende kendskab til en hjemmesides relevans og tilgængelighed. Når eleverne er igennem forløbet, er de klar til at koncentrere sig om den faglige viden, som kan findes på hjemmesiden. Forløbet kan også bruges til andre hjemmesider, men det kræver dog, at læreren tilpasser det. 1 af 27\n2 2 af 27\n3 Didaktiske overvejelser Læsefaglige mål, it-faglige mål og faglige mål Læsefaglige mål: Overblikslæsning Øget ordforråd It-faglige mål: Strategier til søgning (internt på en hjemmeside) Identificere deres behov for information Danskfaglige mål: Begynde at læse sig til viden i faglige tekster Kende betydningen af de vigtigste ord og begreber Finde information i trykte og elektroniske medier Mål for undervisningsforløbet At finde rundt på en hjemmeside kan være vanskeligt. I 1. klasse er det en udfordring at navigere hensigtsmæssigt på en side. Der er også meget tekst at forholde sig til. Målet for undervisningsforløbet er: Kende hjemmesiden Danskedyr.dk Logge ind og ud på siden Kende de generelle fagord (menulinje, faneblade, ikoner, overskrifter, søgefunktioner og animationer) Kende de specifikke fagord, som hører til denne hjemmeside (udseende, udbredelse, levevis, formering, fødekæde, fakta, pattedyr, krybdyr, passer, insekter, krebsdyr, bløddyr, hobbydyr og husdyr) Bruge de 3 søgefunktioner (alfabetet, søgefelt og dyrekategorier) Kunne søge information Skal kunne tegne en skitse af deres egen hjemmeside Skal kunne overføre den indlærte viden til andre hjemmesider Eleverne skal blive bevidste om, at de bruger siden hensigtsmæssigt med de funktioner og begreber, som de har lært, så de ikke bare prøver på må og få. Didaktiske overvejelser Forløbets varighed Forløbet kan gennemføres på ca. 10 lektioner. Anvendte læremidler Danskedyr.dk er en overskuelig og let tilgængelig hjemmeside, som er didaktiseret. Siden har som mål at henvende sig til børn helt fra skolestarten. Teksterne findes i 3 sværhedsgrader og er enkel i sin opbygning. I selve forløbet er der også et hjemmelavet bilag med billeder af forskellige ikoner. 3 af 27\n4 Undervisningens organisering Alt efter klassens størrelse og elevsammensætning vurderes det, om man skal være 1 eller 2 læreren til forløbet. Inden der tages fat på forløbet, gives der en introduktion til eleverne, så de får en fornemmelse af, hvorfor det er relevant at arbejde med hjemmesider. Hjemmesider er til for at blive læst af andre mennesker, og vi drages alle af nettes muligheder for oplysning. Herefter bliver arbejdet med undervisningsforløbet en vekslen mellem fælles gennemgang/samtale og individuelt arbejde/pararbejde. Underviserens rolle Lærerens rolle bliver en vekselvirkning mellem at undervise klassen og støtte og vejlede i de forskellige opgaver. Derudover får hun en vigtig opgave i at få skabt den evaluerende samtale, når elevopgaver skal efterbehandles i klasserummet. Her tænkes især i forhold til opgaven, hvor eleverne skal lave deres eget ikon og opgaven, hvor de skal tegne deres egen forside til en hjemmeside. Elevforudsætninger Eleverne skal kunne logge på computeren med uni-login. Teknologi til rådighed Til forløbet skal der bruges en interaktiv tavle til fælles gennemgang og bærbare computere til hver elev. Fysiske rammer Undervisningen skal foregå i et lokale, hvor alle kan sidde med front mod den interaktive tavle. Pædagogiske overvejelser I en 1. klasse er eleverne på mange forskellige læseniveauer. Teksterne på Danskedyr.dk findes i forskellige sværghedsgrader, og de elever, som har vanskeligheder, kan få den letteste tekst læst højt fra computeren ved sværere tekst kan man med fordel bruge cd-ord, hvis eleverne forståelsesmæssigt kan klare den sværere tekst. I de opgaver, hvor eleverne skal skrive, kan der være stor forskel på børnenes niveau. Meget langsomme skrivere kan få brug for læreren som sekretær. Her tænkes især på quizzen. 4 af 27\n5 Forløbets opbygning Didaktik, pædagogiske og faglige overvejelser Undervisningsforløbet er delt op i 3 faser: 1. Arbejde med ikoner 2. Hjemmesidens opbygning Søgning Navigation på siden Quiz 3. Evaluering 1. Arbejde med ikoner Første fase er et indledende arbejde med ikoner. Ikonerne er udgangspunkt for en klassesamtale. Herefter arbejdes der med at tolke og producere ikoner. Lærerens forberedelser Læreren skal vide definitionen på et ikon. Hun skal have forberedt nogle eksempler til klassen og bilag 1 skal kopieres, så eleverne kan se sammen to og to. Læreren skal også have papir klar gerne i A5 format. Fasens forløb Først fortæller læreren definitionen på, hvad et ikon er, og hvilken funktion det har. Et ikon er et billede, ofte på en computerskærm, som man klikker på med sin mus for at starte noget, fx et program eller en funktion (lyd eller billeder). Et ikon er et billede, der står i stedet for en tekst, en meget enkel tegning eller et enkelt bogstav. Herefter kan man komme med et eksempel på et ikon fx en glad og en sur smiley. Læreren spørger eleverne, om de kender nogle ikoner. 5 af 27\n6 Opgave 1 Eleverne får udleveret bilag 1. De forklarer for hinanden to og to, hvad ikonerne betyder, og hvor man kan se dem. En fælles gennemgang tages på klassen. Ekstraopgave Eleverne sendes ud i små grupper på skolens område, hvor de skal finde eksempler på ikoner. Der samles op i klassen, hvor grupperne fremlægger, hvad de har fundet. Læreren viser et eksempel på tavlen for at understrege, at ikoner er meget enkle og tydelige billeder. Hun tegner omridset af et halvt stykke A4 papir på tavlen. Herefter tænker læreren højt: Jeg kunne godt tænke mig at lave et ikon, der viser, at her kan man overnatte. Hvad kan vise dette? Her kan eleverne sikkert selv finde frem til forslaget af billedet af en seng. Sengen tegnes, og der tales om, at der ikke skal fyldes mere på ikonet, fx et sengebord med blomster, et vindue med gardiner osv. Selv om ikonet skal være enkelt, så er det vigtigt, at det fylder papiret ud. Nogle elever kan have problemer med at få en ide, og de kan derfor støtte sig til eksemplerne på kopiarkene. Man kan efterstræbe, at de måske ikke er helt magen til. Ved den fælles fremvisning af deres egne ikoner spørges ind til følgende ting: Hvad har du tegnet? Hvad skal det betyde? Hvor kan man evt. finde dit ikon? Opgave 2 Eleverne tegner deres eget ikon. Når de er færdige, viser de deres produkt frem, og de andre elever skal gætte, hvad ikonet betyder. Pædagogiske overvejelser I denne fase er det vigtigt at have fokus på fagordet ikon. Ordet skal bruges i mange forskellige arbejdssammenhænge. Læreren veksler mellem 3 forskellige arbejdsmåder, modellering, vejledning og opsamling. Arbejdsgang Læreren introducerer begrebet ikoner Eleverne arbejder med kopisider med ikoner. Opgave 1 (bilag 1) Læreren styrer en fælles opsamling på kopisiderne Læreren laver et eksempel på et selvlavet ikon på tavlen Eleverne introduceres til opgaven om at lave deres eget ikon. Læreren har papirark klar (halve A4-sider) Eleverne udarbejder hver deres eget ikon. Opgave 2 Eleverne viser deres produkt frem, og læreren spørger ind til elevens overvejelser 6 af 27\n7 2. Hjemmesidens opbygning Anden fase er centreret om hjemmesiden Danskedyr.dk. Fasen er delt op i 3 afsnit Søgning, Navigation på siden og Quiz. Her veksles mellem lærergennemgang og små øvelser. Eleverne skal arbejde med sidens opbygning, fagudtryk knyttet hertil og de forskellige søgefunktioner. Anden fase afsluttes med klassens quiz, hvor eleverne skal vise, at de kan søge, at de kender fagudtryk, og at de kan manøvrere på siden. Quizzen rettes i fællesskab. Det er vigtigt, at der hele tiden repeteres undervejs især når fase to deler sig over flere lektioner. Søgning Lærerens forberedelse Læreren skal være velforberedt på søgeeksempler, så hun kan supplere materialets søgeforslag. Der skal også forberedes et eksempel på et tælletræ eller lign., som synliggør, hvordan vi opdeler dyr i kategorier. Tælletræ: Et tælletræ kan bruges til taksonomier, som er en inddeling af fænomener i en hierarkisk klassifikation. Fasens forløb Eleverne logger på computeren. De hjælpes ind på internettet. Den valgte websideadresse skrives på tavlen, og eleverne skriver efter. Læreren styrer arbejdsgangen fra den interaktive tavle. Læreren gennemgår dele af sidens opbygning. På Danskedyr.dk kommer vi omkring: Hvordan der logges på Menulinjen, hvor dyrene er opdelt efter kategorier/overbegreber. Hvis man klikker på pattedyr fås alle dyr, der tilhører denne kategori (det er nødvendigt, at eleverne har en viden om, hvordan vi opdeler dyr i kategorier. Her kan man arbejde med taksonomi ved at synliggøre kategorierne med tælletræer. Fx skrives insekt øverst, og 7 af 27\n8 nedenunder skrives eksempler på insekter. Herudover noteres insekters fællestræk). Læreren kan også vende arbejdsgangen, ved at eleverne skal nævne en masse frugter, og herefter skal de finde overbegrebet. Det samme kan gøres med forskellige møbler Menulinjen, hvor dyrene er opdelt efter alfabetisk orden. Hvis man klikker på et bogstav fås alle dyr, der begynder med pågældende bogstav, men sorteret i kategorierne pattedyr, fugle, fisk osv. Søgefeltet, hvor man skal skrive dyrets navn. Her kommer man direkte ind på teksten. Eleverne skal være bevidste om, at søgeordet staves rigtigt. De skal vænne sig til at spørge, hvis de er i tvivl Opgave 1: Læreren vælger et dyr, som eleverne skal søge på. De vælger selv, hvilke af de tre søgemuligheder, de vil bruge. Opgaven gentages ca. 3 gange, eller indtil læreren har en fornemmelse af, at de kan. Opgave 2: Herefter lægges der op til en konkurrence om, hvor hurtigt et dyr kan findes. Til slut får eleverne selv lov til at søge på et dyr. Det kan være godt at vælge dyr, der udfordrer dem i alle 3 søgefunktioner, fx vibe, hjort, grævling, torsk. Pædagogiske overvejelser Der følges løbende op på opgaven ved, at børnene skal forklare, hvilke søgemetoder de gjorde brug af og hvilken søgefunktion, der virkede bedst. Det er vigtigt, at læreren både får italesat fordele og ulemper. Der bliver også snakket om læsestrategier til svære dyrenavne, fx at man ved solsort kan genkende en del af ordet, eller at man ved torsk kan søge på t, og når man så har alle dyr med t, så kan man lede efter et dyr, der ender på k. Teknologi til rådighed Interaktiv tavle En computer til hver elev Arbejdsgang Læreren præsenterer hjemmesiden Danskedyr.dk på den interaktive tavle ved login, menulinjer og de 3 søgefunktioner. Der tages udgangspunkt i niveauet let Eleverne tænder hver en computer og læreren gentager den forrige gennemgang. Eleverne følger læreren på deres egen computer. Det kan også være en fordel at have sedler med webadressen og elevens uni-login til at ligge på bordene Eleverne finder forskellige dyr, som læreren nævner. Opgave 1 Konkurrence om at finde et dyr først. Opgave 2 8 af 27\n9 Navigation på siden Lærerens forberedelse Læreren skal have et indgående kendskab til siden Danskedyr.dk, så man er sikker i at navigere på siden, når man gennemgår opbygning og fagudtryk. Læreren skal være opmærksom på de mange fagord, der bruges. Hun kan lave en planche eller lign. med de mest relevante ord (se bilag 2 og 3). Fasens forløb Fanebladene med de tre sværhedsgrader præsenteres. Eleverne skal gøres opmærksom på, at ikke alle dyr findes i den lette udgave. Til den meget lette udgave findes der oplæsning på siden. Skal man bruge let eller svær (2. eller 3. klasse) kan man bruge cd-ord Ved meget let tales om de fire ikoners betydning: video, dyrestemmer, animationer og oplæsning. Ikonerne ligger på sidens venstre side. Der lægges vægt på, hvad der helt nøjagtigt er afbildet, og hvad det så kan dække over Ved let findes ikonerne: video, dyrestemmer, animationer og billeder. Læreren demonstrerer deres funktion Opgave 1 Eleverne får lov til at vælge et par dyr, hvor de afprøver de forskellige ikoner. Ved let findes en menulinje til venstre, hvor man kan finde overskrifterne til de forskellige afsnit. Det er de samme overskrifter ved mange af dyrene. Det er vigtigt at forklare overskrifternes betydning, da det er svære ord, der bliver brugt Pædagogiske overvejelser Man kan også notere fagordene ned løbende, som man støder på dem i undervisningen, så planchen udformer sig undervejs i forløbet. Ordene repeteres jævnligt på Danskedyr.dk, men kan også bruges til andre websider. Forslag til ord: (generelle) menulinje, faneblade, ikoner, overskrifter, søgefunktion, animationer (specifikke) udseende, udbredelse, levevis, formering, fødekæde, fakta, pattedyr, krybdyr, padder, insekter, krebsdyr, bløddyr, hobbydyr, husdyr. Til indskolingselever er det rigtig godt at støtte indlæringen af fagord med billeder. Derfor kan man med stor fordel bruge billeder sammen med fagordene på førnævnte planche. 9 af 27\n10 Efter søgeeksemplerne tages der udgangspunkt i et fundet dyr, hvor tekstens tilgængelighed diskuteres ud fra lærerspørgsmål. Der tages ikke udgangspunkt i hele teksten, men i et afsnit. Tilgængelighed: Et overordnet spørgsmål er: Kan jeg forstå teksten? 1. Hvad handler teksten om? 2. Kan du læse teksten? 3. Kan man lyttelæse (oplæsning)? 4. Er der hjælpetekster (billeder, faktabokse, ordforklaringer), som støtter forståelsen? Læreren skal sikre sig, at når der arbejdes med tilgængelighed på Danskedyr.dk, så vælges dyreeksempler ud fra dyr, som findes på mere end ét tekstniveau. På den måde kan eleverne få erfaring i at kunne vurdere, om den valgte tekst både kan afkodes og forstås, eller man bliver nødt til at vælge at få teksten læst op. Udover at kunne forstå teksten er det også vigtigt at kunne vurdere, om det læste er relevant i forhold til formålet med søgningen altså om det søgte er tekstens fokus. 10 af 27\n11 Relevans: At fastlægge tekstens fokus. 1. Hjælper overskriften mig til, om jeg er på rette vej? 2. Kan billederne hjælpe mig? 3. Får jeg svar på mit spørgsmål? Fællesopgave Der vælges et dyr. Eleverne bestemmer selv, hvilken søgefunktion, de vil bruge Alle vælger fanebladet med let Læreren vil nu have eleverne til at bruge menulinjen ved at stille forskellige spørgsmål til oplysninger om dyret. Herved skal de i fællesskab tale om, hvilken overskrift det er relevant at klikke på i menulinjen. Når der er foretaget et valg i menulinjen, stiller læreren spørgsmål i forhold til sidens relevans Arbejdsgang Quiz De 3 faneblade præsenteres Eleverne gøres opmærksom på ikonerne og deres funktion Eleverne afprøver ikonerne. Opgave 1 Et dyr vælges på niveauet let. Eleverne gøres opmærksom på den lodrette menulinje i venstre side, hvor de fagspecifikke fagord afdækkes. Bilag 2 Man kan selv vælge, hvornår man vil lave plakaten med de generelle fagord. Det kan enten ske undervejs i gennemgangen, eller når man er færdig. Bilag 3 Fællesarbejde om teksters tilgængelighed Fællesarbejde om teksters relevans Lærerens forberedelse Læreren skal have fundet spørgsmål til nogle forskellige dyr. Hun kan også overveje, hvilken skabelon hun vil bruge til klassens quiz. 11 af 27\n12 Fasens forløb Opgave 1: Eleverne er på websidens forside. Læreren stiller et spørgsmål om et dyr, og eleverne skal selv finde svaret ved at bruge det, de har lært. Læreren fornemmer hvor mange spørgsmål der er brug for, for at eleverne bliver selvhjulpne. Eksempler på spørgsmål kan være: Hvor mange unger får et rådyr? Hvad spiser et egern? Måske kan man også lade børnene komme med nogle spørgsmål. Opgave 2: Hver elev klikker ind på et dyr. De læser eller hører teksten, og herefter stiller de et spørgsmål, som man kan få svar på i teksten. Læreren indsamler spørgsmålene, og de skrives ind på computer. Dette er så klassens quiz. Opgave 3: Eleverne skal nu besvare klassens quiz. Læreren har udskrevet spørgsmålene, så der også er plads til at skrive svarene. Quizzen rettes i fællesskab. Opgaven har fokus på to ting, nemlig at kunne finde rundt på Danskedyr.dk og at kunne finde vigtig viden på hjemmesiden. Pædagogiske overvejelser I første halvdel af 1. klasse vil det være helt ok kun at arbejde med dyrene på niveauet meget let, da man her er sikker på at kunne få læst teksten højt. Ydermere er teksten sat enkelt op, hvor det hele vises frem på én side. 12 af 27\n15 Fasens forløb 1. Læreren modellerer et eksempel på en hjemmeside på tavlen (en skabelon), hvor der tænkes højt, og hvor eleverne også kan komme med forslag. Der tegnes løbende på den opdigtede hjemmeside, hvor der kommer så mange elementer med som muligt fra undervisningsforløbet 2. Der laves en fælles brainstorm på tavlen over mulige emner til en hjemmeside Opgave 1 Eleverne vælger et emne og tegner deres egen forside til en hjemmeside på et stykke A3-papir. Hjemmesiden skal farvelægges, så den fremstår indbydende. Forsiden præsenteres for klassen med de overvejelser, eleven har gjort sig. I gennemgangen sørger læreren for, at eleverne aktivt bruger de lærte fagudtryk. Pædagogiske overvejelser Når eleverne skal tegne deres egen hjemmeside, opfordres de til først at fokusere på en overskrift. Under arbejdet kan der være enkelte ord, som eleverne gerne vil have hjælp til at stave. Undervejs i produktionen af hjemmesiden skal læreren spørge ind til sidens opbygning. I processen skal eleverne få en fornemmelse for, at hjemmesider har en modtager. Er det børn eller voksne? Eksempel på en hjemmeside lavet i fællesskab med eleverne: 15 af 27\n16 Eleveksempler: Teknologi til rådighed Evt. en interaktiv tavle Arbejdsgang Læreren begynder med at præsentere opgavens mål for eleverne Der tegnes en fælles hjemmeside på tavlen, hvor læreren tænker højt og inddrager elevernes ideer. Der medtages så mange elementer som muligt fra Danskedyr.dk Herefter laves en fælles brainstorm over mulige emner til en hjemmeside Eleverne tegner deres egen hjemmeside, og den præsenteres på klassen 16 af 27\n17 Andre relevante web-sider for målgruppen Sider, der kan bruges i arbejdet med en websides opbygning: Sider, der kan bruges i undervisningsforløbet som erstatning for Danskedyr/Verdensdyr: af 27\n18 Evaluering Undervejs i forløbet bliver det meget vigtigt med opfølgende samtaler og spørgsmål, som repeterer det lærte undervejs. Herudover afsluttes fase 1 og 2 med opgaver, som samler den indlærte viden. Til slut tegnes en hjemmeside, og her samles alt det, eleven har lært gennem forløbet. Som en udbygning af forløbet kan man lade eleverne lave en fagbog om et af dyrene fra Danskedyr.dk. Herved skal de igen trække på de kompetencer, som forløbet har givet dem. Ideer til fagbogen kan fås på Jeppe Bundsgaards hjemmeside. 18 af 27\n19 Bilag 1 19 af 27\n20 20 af 27\n21 21 af 27\n22 Bilag 2 Udseende Udbredelse 22 af 27\n23 Føde Levevis 23 af 27\n24 Formering 24 af 27\n25 Spor 25 af 27\n26 Bilag 3 26 af 27\n27 27 af 27


9. apr\t2021 Hverdagen med MK\nHip hurraaaa, det er min fødselsdag i dag! 🇩🇰🎉\nJa, så blev det sgu den 9. april igen. Dagen, hvor jeg har fødselsdag og for 32 år siden (plus det løse 😜) blev født på Aalborg sygehus, hvor mor Aase pressede en krøltop ud til dagens lys.\nJeg kan tydeligt huske min fødselsdag sidste år. Den holdte jeg udenfor oppe i sommerhuset efter lidt panik over, hvordan jeg egentlig skulle holde den, nu hvor der var corona. Men heldigvis var vejret med mig – og en flok venner og veninder kom over sammen med min søster og min kæreste, og vi fejrede dagen med en omgang eftermiddagskaffe … 🍓🎂\nSådan så 36 ud 💃🏼😍\nMelder klar til endnu en low-key fødselsdag\nI år havde jeg håbet på at kunne samle venner og familie til en middag, men sådan skulle det ikke være. Så jeg har valgt at fejre min fødselsdag helt low. Så må jeg tage revanche en anden gang.\nDagen i dag skal starte med en hyggelig morgenmad med min kæreste og den lille bandit, Laurits, på 3 år. Jeg regner med, at de laver den lækreste morgenmad til mig. 😄\nOm eftermiddagen kommer min søster forbi lejligheden, og så skal resten af dagen ellers gå med at hygge med hende, min kæreste og Laurits. Og forhåbentlig skal jeg tale i telefon med familie og veninder, se på dejlige lykønskningsbeskeder og bare hygge mig og blive forkælet. Så ja – helt stille og roligt.\nEgentlig var planen, at jeg skulle holde fri hele dagen og have massage og en ansigtsbehandling, men da vi i næste uge har så mange nye ting, der bliver skudt ud over rampen, så bliver jeg nødt til at holde et halvdagsmøde med hele teamet på min fødselsdag, hvilket egentlig er helt fint. For de er nu så godt selskab – og det er jo lykkelige ting, vi skal holde møde om. Så jeg ser det som en rigtig god ting. 🤩🙌🏼\nHer ser du en af de lykkelige ting, vi skal holde møde om – nemlig MK’s samarbejde med Føtex. Jubiii, i næste uge går det løs!! 💚🎉\nDen bedste fødselsdagsgave ever\nPå MK-fronten er det alt andet end low-key-stille og roligt. 🌟🌟\n💃🏼 Om præcis en uge kan du finde MK’s færdigretter i din lokale Føtex-delikatesse. Vi er SÅ spændte på at præsentere retterne for dig, og endnu mere spændte er vi på at høre, hvilket måltid der bliver din favorit.\n💃🏼 Vi udkommer med en ny camp, en opdateret camp samt en ny opskriftspakke på mandag, den 12. april, hvor vores største app-opdatering til dato også går i luften. Vi er simpelthen ved at revne af spænding!!\n💃🏼➡ Du læse mere om alle vores nye tiltag i blogindlægget her.\nFra på mandag bliver det ENDELIG muligt at købe et medlemsskab i MK Universet-app’en. Vi håber, I bliver glade for det. 🥰\nDet var alt fra fødselaren her. Kæmpesmil på og med verdens bedste fødselsdagsgave i hænderne, som faktisk mest er til dig! 💜 Mission-‘Flere grøntsager til danskerne’ ruller derudad. 💜 Jeg håber, du får en dejlig fredag og weekend, når du kommer dertil! 🥳🥳 Xx Michelle … nu et år ældre (lidt gisp). 🇩🇰\n16 svar på “Verdens bedste fødselsdagsgave – gæt hvad?”\nGlæder mig til ,at smage de fine retter fra Føtex\n12. april 2021 at 14:02\nHej Elisabeth, det er så dejligt at høre. Jeg håber, du kan li’ dem 🙂\nMk´s færdigretter ,super sund mad ,det glæder jeg mig til ,har været på den i 3/4 år og tabt 12 kg ,så nu kan jeg nogle dage slappe af og købe det færdigt i Føtex delikatesse afd.👏🏻😄\n12. april 2021 at 14:04\nHej Jette. Hvor er det skønt! 🙂 Og nogle gange er det bare godt med en nemmere løsning 😀\n11. april 2021 at 9:43\nHej Michelle og team,\ndet lyder som en god idé med den NYTÆNKNING af dagens ret til opvarmning, som I sætter i værk. Jeg har LÆNGE stået i den situation, at jeg som håndværker arbejder langt væk, i perioder til kl. 18-20 om aftenen pga. overarbejde og hvad skal jeg spise, som IKKE svømmer i fedt, kød, sovs kartofler. Og SALATER/SANDWICH med hvidt brød er jeg for længst blevet TRÆT AF. Tid til at snitte/hakke på forkant går det så også ud over, specielt når man er single. Så er det supersvært at vælge det sunde valg, for det er der IKKE. Håber Jeres koncept kan gøre valget bedre. Jeg afventer i spænding 🙂\nHej Susan, det kan jeg godt forstå!! 🙂 Dejligt at læse dine ord, tak og god appetit. Håber du kan lide retterne i Føtex 🙂\n11. april 2021 at 11:25\nSuper sejt Michelle, tillykke med fødselsdag og ude med køb af færdig retter MK, lækkert mad 🇩🇰\nHej Ellen, mange tak 🙂 og bon appetit, håber du kan li’ maden 😀\n11. april 2021 at 13:26\nJeg vil gerne spørge om færdig retterne om de er laktose fri?…\n14. april 2021 at 21:28\nHej Susann 🙂 der er ikke laktose i ristaffel og i grøntsagsbrødene, men i de andre retter er der. Vær også obs på, at retterne ikke er lavet i laktosefri lokaler.\n13. april 2021 at 13:22\nEr færdigretterne i Føtex nu? I alle Føtex eller Føtex Food?\nHej Torben, yes det er de – i alle Føtex rundt i landet, ikke i Føtex Food … 🙂\nStort tillykke med fødselsdagen og alt det nye.\nJeg har lidt problemer med appen og kan ikke se den nye camp, men håber det snart kan lade sig gøre.\nVille egentlig mest af alt også høre om man i et forløb hos dig kan få guidens ift. rigtig kost når man har en kronisk sygdom eller om det er mere generel vejledning? I mit tilfælde er det Hæmokromatose og således skal jeg passe på mit ferritin niveau.\nJeg var på din Camp med ren motion via APP sidste forår og har også brugt træningpasene efterfølgende – sådan et forløb kunne jeg godt tænke mig igen men har ikke kunnet finde det\nGode hilsner og lykkeønskninger – Camilla\nHej Camilla 🙂 1000 tak skal du ha’. Jeg håber du har fundet ud af det hele med app’en. Jeg guider desværre ikke 1:1, men på vores online camps bliver du en del af en eksklusiv Facebookgruppe, hvor du kan stille mig og teamet individuelle spørgsmål i hverdagen. Måske det var noget for dig? Næste camp starter den 17. maj: https://michellekristensen.dk/products/mk-online-camp-start-d-17-maj-2021 🙂 Vi har også fået en ny træningscamp i app’en, som er for begyndere 🙂 Uutrolig meget travlhed i biksen på det seneste, så derfor var det her svar lidt længe undervejs 😅 Xx Michelle\n17. april 2021 at 19:15\nUf, glæder mig til at smage færdigretterne og særligt grøntsagsbrød 😜\nKan man finde ingredienser og næringsindholdene på retterne et sted?\n6. maj 2021 at 11:01\nHej Rikke 🙂 så dejligt at høre. Du kan læse ingredienser og næringsindhold på retterne i blogindlægget her. Håber du har fundet ud af det 😅😅 Xx Michelle\n5. dec\t2020\nIben efter kraniebrud – tabte 40 cm på 8 uger\n12. nov\t2020\nAlyzza er mor til 3 og hooked på MK principperne\nHjem » Hverdagen med MK » Verdens bedste fødselsdagsgave – gæt hvad?


Vælg Bundkort - PC-Care.dk\nNår du nu har besluttet dig for en CPU, er det tid til at se sig om efter et bundkort. Hvis du har noget gammelt DDR liggende er det måske en god ide at finde et motherboard som understøtter denne type af RAM. Hvis du ikke har noget RAM liggende vil jeg råde dig til at vælge et bundkort som understøtter DDR2-RAM (eller nyere). På den måde kan du starte med at købe en enkelt klods DDR2 RAM, og så med tiden opgrader og få den ekstra performance som Dual Channel DDR-RAM tilbyder. På den anden side er hukommelse så billigt nu om date at det ofte kan betale sig at købe mindst 2 GB med det samme.\nStort set alle bundkort har både indbygget netværks- og lydkort, men skal du have mere eksotiske løsninger så som onboard SCSI, og eventuelt 2 netværkskort skal du også tage højde for det når du vælger motherboard. Det er klart at det er noget dyrere at købe et motherboard med SCSI-controller indbygget, for disse bundkort bliver som oftest kun brugt erhvervsmæssigt, og produceres yderligere i langt mindre antal hvorfor stykprisen må være højere for at dække udviklingsomkostningerne.\nSelv om onboard enheder tidligere har haft et dårligt ry, fungere de faktisk ganske godt nu, specielt hvad angår netværkskort. Pas dog på med onboard lydkort på billige bundkort, de kan nemlig være af MEGET dårlig kvalitet.\nNogen motherboards sælges med helt unikke og særlige features, som f.eks. såkaldte VOICE DOCTORS, der kan sige til dig med en dårlig elektronisk stemme på gebrokkent Engelsk, hvad der er galt med din computer hvis den ikke vil starte. Jeg mener ikke det er værd at give de flere hundrede kroner ekstra for at få et motherboard som kan sige "check your memory" eller noget i den stil. Et andet og mere prisvenligt alternativ er MSI's D-LED. D-LED er en forkortelse for Diagnostic-LED. Det er altså en række af lysdioder som kan give forskellige kombinationer. Ved hjælp af manualen kan man se hvad der er galt med ens system. Efterhånden som teknologien bliver mere udbredt falder den også i pris, og disse ting vil efterhånden blive standard på alle bundkort.\nDet er også vigtigt at se på om dit nye bundkort er jumperløst. Hvis du har et bundkort uden jumpere er det langt nemmere for dig at sætte det hele op så det fungere, og en senere opgradering vil kunne foretages nemt og smertefrit. Det er heldigvis langt de fleste bundkort som er 100 procent jumperløse nu om dage, og det gælder iøvrigt også alle mulige andre indstikskort.\nSidst men ikke mindst er det vigtigt at se på det firma der producerer dit nye bundkort. Inden du køber bør du finde frem til producentens homepage, og se hvordan deres support er når det drejer sig om drivers og BIOS-opdateringer. Der er stadig nogen firmaer som er virkelig langsomme til at komme med nye BIOS-versioner, så du kan lige så godt finde en producent med en god support.\nHar du ikke mod på gør det selv, kan følgende producenter anbefales:\nTDC (i dag YouSee)


Dansk Skuespillerkatalog: Selftape/ CastSelv og videregivelse af personlige oplysninger\nViden om: Selftape/ CastSelv og videregivelse af personlige oplysninger\nSelftape/ CastSelv og videregivelse af personlige oplysninger\nAl casting i DK/ verden foregår i en eller anden grad i castingprocessen via selftape eller CastSelv (Som vores system hedder). Her indsender du egenproducerede castingoptagelser af dig selv i forskellig kontekst efter rollens beskaffenhed.\nDu skal være særlig opmærksom når du sender den producerende dit videomateriale.\nModtageren er underlagt GDPR (persondataloven) men sender du løse videofiler via mail eller via weetransfer, er det vigtigt at du får en bekræftigelse på at dit materiale slettes igen når castingen er ovre. Kun på denne vis sikre du at dit castingmateriale ikke ligger og svæver i en sky ude i cyberspace.\nCastingoptagelser er yderst personlige og du skal sikre dig at dine data slettes, som loven foreskriver.\nI gennem vores system linker du til en video du selv har lagt op via din profil på youtybe. Det vil med andre ord sige, at du hele tiden har kontrollen over dit eget materiale og selv kan fjerne det igen. Du kan selv bestemme hvem der skal kunne se din video og det skal ikke downloades for at kunne blive gennemset.\nVi anviser altid at du sender dine selftapes eller castselvvideoer via et link som du har kontrol over. Så er du sikret på bedst mulig vis.